Akkua on säilytettävä paloturvallisella alustalla paikassa, jossa akun lähettyvillä, erityisesti yläpuolella, ei ole palokuormaa, kuten vaatteita tai muita tekstiilejä. Akun säilytystilassa on myös oltava palovaroitin ja alkusammutusvälineet. Litiumioniakulla varustettua sähköpyörää tai itse akkua tulee säilyttää normaalissa huoneenlämmössä, sillä akun kuumeneminen esimerkiksi auringossa on turvallisuusriski. Sopivista säilytyslämpötiloista pitäisi löytyä tietoa sähköpyörän tai akun käyttöohjeista.
Yleisesti lataus on akkujen riskialttein vaihe, minkä vuoksi latausta olisi hyvä pyrkiä valvomaan. Muuten akut ovat melko varmatoimisia ja turvallisia, mutta normaalia huolellisuutta niiden kanssa on aina hyvä noudattaa. Jos akku on vaurioitunut, sitä ei pidä käyttää eikä säilyttää paikassa, jossa se voisi aiheuttaa tulipalon. Lisätietoja löydät litiumioniakkujen turvallisesta käytöstä löydät Tukesin verkkosivuilta.